Каб даведацца, як наладжаны летні адпачынак, я завітала ў госці да школьнікаў у апошнія дзянькі працы аздараўленчага лагера з дзённым знаходжаннем “Полымя”. Арганізаваны ён пры Плюскай школе разам з пагранічнай заставай “Плюсы”. Цесныя сувязі звязваюць школу і пагранічнікаў даўно, таму і сумесны лагер тут працуе ўжо некалькі гадоў запар, а дзеці заўсёды з задавальненнем сюды прыходзяць. І тэматыка яго выбрана невыпадкова – ваенна-патрыятычная.